บาจาเพิ่มราคารับซื้อหุ้นคืนเป็น 17.75บาท
บาจาเพิ่มราคารับซื้อหุ้นคืนจาก 17.50บาท เป็น 17.75บาทต่อหุ้น
31 พ.ค. 2553

บาจาเพิ่มราคารับซื้อหุ้นคืนจาก 17.50บาท เป็น 17.75บาทต่อหุ้น
บริษัท รองเท้าบาจาแห่งประเทศไทย (BATA) แจ้งว่า บริษัท บีที โฮลดิ้ง ผู้ทำคำเสนอซื้อหุ้นของบริษัทเพื่อเพิกถอนออกจากตลาดหลักทรัพย์แห่งประเทศไทยได้ เปลี่ยนแปลงราคารับซื้อหุ้นคืนจาก 17.50 บาทต่อหุ้น เป็น 17.75 บาทต่อหุ้น เพื่อให้สอดคล้องกับผลการดำเนินงานของบริษัทล่าสุด 
ที่ผ่านมา  นักวิเคราะห์หลักทรัพย์ประเมินว่า บริษัทบีทีฯเสนอราคารับซื้อหุ้นคืนในราคาต่ำเกินไป และแนะนำไม่ให้ผู้ถือหุ้นไปขายให้ จึงเป็นที่มาของการปรับราคาขายหุ้นเพิ่มขึ้น และผลดำเนินงานในไตรมาสแรกปีนี้ มีกำไรสุทธิถึง 31.36ล้านบาท เพิ่มขึ้นมากเทียบกับช่วงเดียวกันของปีก่อน กำไรสุทธิ 10.83 ล้านบาท  เพราะมียอดขาย จำนวน 366.6 ล้านบาทเพิ่มขึ้น21.6%ขณะที่ต้นทุนขายและค่าใช้จ่ายในการขายเพิ่มขึ้นน้อยกว่า
ล่าสุดราคาหุ้นบาจาฯซื้อขายที่ 17.50 บาท  เพิ่มขึ้น 0.30 บาท